A csoport minden eleméhez elérhető a súgó. Kattintsunk a párbeszédpanel felső részén található [image] gombra, majd arra az elemre, amelyről többet szeretnénk tudni.


Felsorolja a fiókokat, amelyek be vannak állítva a számítógépen.


Ide kattintva új fiókot vehetünk fel a listára.


Ide kattintva eltávolíthatjuk a kijelölt fiókot a fiókok listájáról.


Ide kattintva módosíthatjuk a kijelölt fiók tulajdonságait.


Ide kattintva importálhatunk egy Outlook Express Internet-fiókot.


Ide kattintva exportálhatunk egy Outlook Express Internet-fiókot.


Ide kattintva beállíthatjuk a kijelölt fiókot alapértelmezett fiókként.


Itt adhatjuk meg a nevet, amellyel a fiókok listáján erre a fiókra hivatkozunk.


Itt adhatjuk meg az elektronikus levélcímünkhöz hozzárendelt becenevet. Amikor üzenetet küldünk, ez a név jelenik meg a kimenő üzenet Feladó mezőjében.


Itt adhatjuk meg a csoportot vagy a céget, amelyhez tartozunk.


Itt adhatjuk meg az elektronikus levélcímet, amelyre az erre a fiókra számunkra érkező leveleket küldeni kell. Az elektronikus levélcím formátuma: nev@ceg — például valaki@vallalat.hu.


Itt adhatjuk meg, hogy a kimenő üzeneteinkre érkező válaszokat más elektronikus levélcímre kérjük.

Ha például az üzeneteket a KJ@cegnev.hu elektronikus levelezési fiókon keresztül küldjük, akkor kérhetjük, hogy a válaszok a KJanos@magancim.hu címre érkezzenek.

Ha nem választjuk ezt a beállítást, az elektronikus leveleinkre érkező válaszok ugyanarra a címre érkeznek, mint amelyről küldtük őket.


Itt adhatjuk meg, hogy amikor elektronikus leveleket küldünk, ezt a fiókot kívánjuk-e alapértelmezett elektronikus levelezési fiókként használni.


Itt adhatjuk meg, hogy amikor a program új üzeneteket keres és elküldi a kimenő üzeneteket, ezt a fiókot is ellenőrizze-e.


Itt adhatjuk meg, hogy amikor az Outlook Express program új üzeneteket keres, ellenőrizze-e az előfizetett hírcsoportokat. Az ezekben a hírcsoportokban található olvasatlan üzenetek száma a hírcsoport neve mellett jelenik meg.


Itt adhatjuk meg a kimenő üzenetekhez használt SMTP kiszolgálót. A szükséges adatokért forduljunk az Internet-szolgáltatóhoz vagy a helyi hálózati rendszergazdához.


Itt adhatjuk meg a beérkező üzenetekhez használt kiszolgálót. A szükséges adatokért forduljunk az Internet-szolgáltatóhoz vagy a helyi hálózati rendszergazdához.


Itt adhatjuk meg a beérkező üzenetek kiszolgálója által használt levelezési protokollt.


Itt adhatjuk meg, hogy fióknév és jelszó továbbításával vagy biztonságos jelszó-hitelesítéssel férhetünk hozzá a kiszolgálóhoz.


Itt adhatjuk meg, hogy fióknév és jelszó használatával jelentkezhetünk be a kiszolgálóra.


Itt adhatjuk meg a fióknevet. Ez rendszerint megegyezik az elektronikus levélcímnek a @ jeltől balra eső részével.


Itt adhatjuk meg az Internet-szolgáltatótól kapott jelszót. Biztonsági okokból a jelszó karakterei helyett csillagok ( * ) jelennek meg a képernyőn.


Itt adhatjuk meg, hogy erre a kiszolgálóra biztonságos jelszó-hitelesítéssel lehet bejelentkezni.

Amennyiben ezt a beállítást választjuk, előfordulhat, hogy a kiszolgálóhoz való csatlakozáskor a program bejelentkezést kér.

Ha felhasználónevet és jelszót kell megadnunk, ezeket a fiókadatokat rendszerint az Internet-szolgáltatótól vagy a tartalomszolgáltatótól kapjuk meg, amikor előfizetünk a szolgáltatásra.


Itt adhatjuk meg, hogy az Outlook Express emlékezzen jelszavunkra.


Itt adhatjuk meg, hogy helyi hálózati (LAN) kapcsolaton keresztül csatlakozunk a kiszolgálóhoz.


Amennyiben ezt a beállítást választjuk, üzenetek küldése, fogadása és frissítése előtt magunknak kell csatlakoznunk a kiszolgálóhoz.


Itt adhatjuk meg, hogy modem alkalmazásával, a telefonos hálózaton keresztül csatlakozunk a kiszolgálóhoz.


Felsorolja a számítógépen már beállított telefonos hálózati kapcsolatokat.


Megjeleníti a kijelölt telefonos hálózati kapcsolat beállításait.


Ide kattintva új telefonos hálózati kapcsolatot hozhatunk létre.


Itt adhatjuk meg, hogy bontani kívánjuk-e a modemkapcsolatot, miután a program elküldte és letöltötte az üzeneteket.


Itt adhatjuk meg azon portnak a számát, amelyen keresztül a kimenő üzenetek kiszolgálójához (SMTP) csatlakozunk. Ez a portszám rendszerint 25.


Itt adhatjuk meg azon portnak a számát, amelyen keresztül a beérkező üzenetek kiszolgálójához (SMTP) csatlakozunk. POP3 kiszolgálók esetében a port száma rendszerint 110, IMAP kiszolgálók esetében pedig 143.


Visszaállítja a kiszolgálóportok számát az alapértelmezett beállításra.


Itt adhatjuk meg, hogy a program az SSL (Secure Sockets Layer) biztonsági protokollt használja-e a kiszolgálóhoz való csatlakozáskor.

A rendszergazda vagy az Internet-szolgáltató jelzi majd, ha a kiszolgáló igényli az SSL használatát.


Itt adhatjuk meg, hogy a program mennyi ideig várakozzon a kiszolgáló válaszára elektronikus üzenetek küldésekor és fogadásakor.

Ha gyors kapcsolattal rendelkezünk, mozdítsuk a csúszkát a Rövid szó felé.

Ha lassú kapcsolattal rendelkezünk, vagy a kiszolgáló túlterhelt, mozdítsuk a csúszkát a Hosszú szó felé, így a kiszolgálónak elegendő ideje lesz a válaszadásra.


Itt adhatjuk meg, hogy tárolni kívánjuk-e fogadott üzeneteink másolatát a kiszolgálón. Ha az Internet-szolgáltató nem engedi, hogy üzeneteket tároljunk a kiszolgálón, párbeszédpanel értesít majd erről.

Amennyiben üresen hagyjuk a jelölőnégyzetet, a beérkező üzenetek letöltés után automatikusan törlésre kerülnek a kiszolgálóról. A kimenő üzeneteket a kiszolgáló nem tárolja, de menthetjük őket saját számítógépünkre, ha így állítottuk be a levelezőprogramot.


Itt adhatjuk meg, hogy a jelzett számú nap után törlésre kerüljenek-e a kiszolgálón hagyott üzenetek.

Néhány Internet-szolgáltató korlátozza a kiszolgálón tárolható üzenetek számát, vagy nem engedi, hogy a felhasználók üzeneteket mentsenek a kiszolgálóra. Ha üresen hagyjuk a jelölőnégyzetet, előfordulhat, hogy a kiszolgáló bizonyos idő elteltével, vagy a keret túllépése esetén automatikusan törli az üzeneteket.


Itt adhatjuk meg, hogy amikor a számítógépen levő Törölt elemek mappából üzenetet törlünk, törölni kívánjuk-e az adott üzenetet egyidejűleg a kiszolgálóról is. Néhány Internet-szolgáltató korlátozza a kiszolgálón tárolható üzenetek számát, vagy nem engedi, hogy a felhasználók üzeneteket mentsenek a kiszolgálóra.


Itt adhatjuk meg, hogy a program a nagy terjedelmű üzeneteket a beállított fájlméretnél kisebb részekre bontsa. Néhány régebbi típusú kiszolgáló nem tud 64 kB-nál nagyobb üzeneteket kezelni. A nagy terjedelmű üzenetek kisebb részekre bontásával elérhetjük, hogy az üzenetek továbbítása és fogadása megfelelően történjék.


Itt adhatjuk meg, hogy automatikusan csatlakozni kívánunk-e ehhez a kiszolgálóhoz, amikor elindítjuk a hírolvasó-programot.


Itt adhatjuk meg, hogy a program mennyi ideig várakozzon a kiszolgáló válaszára, mielőtt megszakítaná a hírcsoportok vagy a hírüzenetek letöltését.

Ha gyors kapcsolattal rendelkezünk, mozdítsuk a csúszkát a Rövid szó felé.

Ha lassú kapcsolattal rendelkezünk, vagy a kiszolgáló túlterhelt, mozdítsuk a csúszkát a Hosszú szó felé, így a kiszolgálónak elegendő ideje lesz a válaszadásra.


Amennyiben kijelöljük ezt a beállítást, felülbíráljuk a hírüzenetek küldéséhez beállított alapértelmezett formátumbeállítást.


Itt adhatjuk meg, hogy a hírüzeneteket HTML formátumban vagy egyszerű szövegként kívánjuk küldeni.


Itt adhatjuk meg, hogy a program a hírcsoportlista vagy az új hírcsoportok nevének e kiszolgálóról való letöltésekor a hírcsoportok leírását is letöltse-e. Ha a kiszolgálón nagy számban találhatók hírcsoportok, a jelölőnégyzet üresen hagyása csökkenti a letöltéshez szükséges időt. Nem minden hírcsoporthoz tartozik leírás.


Itt adhatjuk meg a kiszolgálót és a kiszolgáló nevét.


Itt adhatjuk meg e címszolgáltatás nevét, amely a Címszolgáltatások listán és a Címjegyzékben megjelenik majd.


Itt adhatjuk meg a címszolgáltatás kiszolgálónevét vagy IP-címét. Ezt az információt a címszolgáltatótól szerezhetjük meg.


Itt adhatjuk meg, hogy a címszolgáltatáshoz való hozzáféréshez meg kell-e adnunk a felhasználónevet és a jelszót. Ezt a fiókinformációt rendszerint a címszolgáltatótól szerezhetjük meg.

Hagyjuk üresen a jelölőnégyzetet, ha a címszolgáltató nem igényli a fióknév és a jelszó megadását.


Itt adhatjuk meg, hogy erre a kiszolgálóra biztonságos jelszó-hitelesítéssel lehet bejelentkezni.

Amennyiben ezt a beállítást választjuk, előfordulhat, hogy címkiszolgálóhoz való csatlakozáskor a program bejelentkezést kér.

Ha felhasználónevet és jelszót kell megadnunk, ezeket a fiókadatokat rendszerint a címszolgáltatótól kapjuk meg.


Itt adhatjuk meg a bejelentkezési- vagy fióknevet. Ez rendszerint megegyezik az elektronikus levélcímnek a @ jeltől balra eső részével.


Itt adhatjuk meg a jelszót, amelyet a címszolgáltató a fiókunkhoz hozzárendelt. Biztonsági okokból a jelszó karakterei helyett csillagok ( * ) jelennek meg a képernyőn.


Itt adhatjuk meg, hogy elektronikus levelek küldésekor a program a címek ellenőrzése végett összevesse-e a címzettek neveit ezzel a címszolgáltatással. Ha üresen hagyjuk a jelölőnégyzetet, attól még kereshetünk neveket ebben a címszolgáltatásban, de levelek küldésekor a program nem ellenőrzi automatikusan a neveket ezen a kiszolgálón.


Itt állíthatjuk be, hogy a Címjegyzék mennyi ideig keressen egy nevet ebben a címszolgáltatásban. A csúszka elmozdításával módosíthatjuk a beállítást.


Itt állíthatjuk be azon bejegyzések maximális számát, amelyet a program ebben a címszolgáltatásban való kereséskor visszaadhat.


Itt adhatjuk meg a címszolgáltatás kiindulópontját — vagy gyökerét —, ahol neveket kívánunk keresni. Ez a kiindulópont lehet ország, szervezet vagy más típusú csoport.

Ezt az információt csak néhány kiszolgáló igényli.

Amennyiben meg kell adni a keresés kiindulópontját, a szükséges információt a címszolgáltatótól tudhatjuk meg.


Itt adhatjuk meg azon portnak a számát, amelyen keresztül a címszolgáltatás kiszolgálójához csatlakozunk. Ez a portszám rendszerint 389.


Itt adhatjuk meg azon portnak a számát, amelyen keresztül a hírkiszolgálóhoz csatlakozunk. Ez a portszám rendszerint 119.


Itt állíthatjuk be, hogy a különleges mappákat (Beérkezett üzenetek, Postázandó üzenetek, Elküldött elemek, Törölt elemek, Piszkozatok) az IMAP kiszolgálón tároljuk.


Itt állíthatjuk be az elküldött elemek tárolására használt mappát.


Itt állíthatjuk be a piszkozatok tárolására használt mappát.


Itt állíthatjuk be, hogy az Outlook Express új IMAP üzenetek keresésekor minden mappát ellenőrizzen, még a rejtett mappákat is.


Itt adhatjuk meg a postaláda nevét, amely a kiszolgálón lévő összes mappánkat tartalmazza.

Ha az IMAP kiszolgáló Cyrus kiszolgáló, akkor a felhasználói mappákat a Beérkezett üzenetek mappa tartalmazza.

Ha az IMAP kiszolgáló UNIX alapú, akkor a kiszolgáló a leveleket a felhasználói alapkönyvtáron belül külön könyvtárban tárolja. Például:
 	~felhasznalonev/Mail

A gyökérmappa elérési útját ne zárjuk le a könyvtárszerkezetre utaló törtjellel. Például a ~felhasznalonev/Mail érvényes gyökérmappa-elérési út, a ~felhasznalonev/Mail/ forma azonban nem.


Itt állíthatjuk be, hogy az Outlook Express mindig az általunk megjelölt módon csatlakozzon az Internethez.

Amennyiben fiókunk eléréséhez csak helyi hálózati kapcsolaton vagy egy megadott telefonos hálózati kapcsolaton keresztül csatlakozhatunk, akkor ez a beállítás felülbírálja az Internet Explorer programban megadott beállításokat.


Ide kattintva beállíthatjuk, hogy a program az elektronikus levélcímek ellenőrzésekor milyen sorrendben keressen a címszolgáltatásokban.


Itt állíthatjuk be, hogy a program hozzáfűzze a kijelölt digitális azonosítót a kimenő üzenetekhez.


Ide kattintva kiválaszthatjuk az aláírt üzenetek küldésekor használni kívánt digitális azonosítót (a létezők közül).


Megjeleníti a fiókról küldött üzenetek aláírásához jelenleg használt bizonyítványt.


Megjeleníti az aláírt üzenetek küldésekor használt titkosítási bizonyítványt. Az üzenet címzettje e titkosítási bizonyítvány segítségével titkosíthatja a nekünk küldött üzeneteket.


Ide kattintva kiválaszthatjuk azt a titkosítási bizonyítványt, amelyet a nekünk címzett levelek szerzői használhatnak üzeneteik titkosításához.


Itt adhatjuk meg azt a titkosítási algoritmust, amelyet a nekünk címzett levelek szerzői használhatnak üzeneteik titkosításához. E beállítás értéke minden egyes digitális aláírással ellátott kimenő üzenetben szerepel. Ezen a beállításon csak akkor kell változtatnunk, ha gyakran dolgozunk különböző, eltérő algoritmusokat támogató számítógépeken.


Ide kattintva további információt szerezhetünk a digitális azonosítókról.


Ide kattintva digitális azonosítót kérvényezhetünk egy hitelesítő szervezettől.


Ezt a beállítást választva csak a megjelenítésre kijelölt mappák jelennek meg.


Ezt a beállítást választva a címszolgáltatás használatakor a program egyszerűbb lekérdezést alkalmaz, amely kedvezőbb keresési eredményre vezethet.


Ezt a beállítást választva a program a helyi hálózati kapcsolat kiesésekor modemmel kapcsolódik a kiszolgálóhoz. A modemes kapcsolatot a Használja az alábbi telefonos hálózati kapcsolatot mezőben állíthatjuk be.


Itt adhatjuk meg, hogy a kimenő üzenetek kiszolgálójára külön be kell jelentkeznünk.

Amennyiben ezt a beállítást választjuk, előfordulhat, hogy a kiszolgálóhoz való csatlakozáskor a program bejelentkezést kér.

Ha felhasználónevet és jelszót kell megadnunk, ezeket a fiókadatokat rendszerint az Internet-szolgáltatótól vagy a tartalomszolgáltatótól kapjuk meg, amikor előfizetünk a szolgáltatásra.


Ide kattintva módosíthatjuk a kimenő üzenetek kiszolgálójára vonatkozó beállításokat.


Ide kattintva beállíthatjuk, hogy a program a kimenő üzenetek kiszolgálójára ugyanazokat a beállításokat alkalmazza, mint a beérkező üzenetek kiszolgálójára.